[{"text_idx": "#000001", "text": "Mae Los Blancos wedi rhyddhau sengl newydd wrth iddynt baratoi i ryddhau eu halbwm cyntaf ddydd Gwener yma."}, {"text_idx": "#000002", "text": "Rhyddhawyd y ga\u0302n \u2018Sbwriel Gwyn\u2019 ddydd Gwener diwethaf, 20 Medi \u2013 y trac sy\u2019n rhannu enw gydag albwm y band sydd allan ddydd Gwener yma, 27 Medi."}, {"text_idx": "#000003", "text": "Yn o\u0302l y label, Recordiau Libertino, mae \u2018Sbwriel Gwyn\u2019 yn deitl perffaith ar gyfer albwm cyntaf Los Blancos. Mae mwmian tawel Gorllewin Cymru a\u2019r cyfeillgarwch rhwng ffrindiau oes yn thema\u0302u cyson trwy gydol y sengl a\u2019r albwm."}, {"text_idx": "#000004", "text": "\u201cMae \u2018Sbwriel Gwyn\u2019 yn derm ry\u2019n ni\u2019n defnyddio fel ffrindie pan \u2019ma rhywun wedi neud rhwbeth stiwpid \u2013 rhwbeth sy\u2019n digwydd yn aml iawn\u201d meddai prif ganwr Los Blancos, Gwyn Rosser."}, {"text_idx": "#000005", "text": "Bydd yr albwm yn cael ei ryddhau ar ddydd Gwener 27 Medi, gyda gig lansio yng Nghlwb Ifor Bach y noson honno."}, {"text_idx": "#000006", "text": "I gyd-fynd a\u0302\u2019r sengl newydd, roedd cyfle cyntaf i weld fideo \u2018Sbwriel Gwyn\u2019 ar wefan Louder than War ddydd Gwener diwethaf."}, {"text_idx": "#000007", "text": "Dim syndod i bawb sydd wedi bod yn dilyn gyrfa Los Blancos mai Nico Dafydd sydd wedi cyfarwyddo\u2019r fideo diweddaraf \u2013 mae Nico wedi gweithio\u2019n rheolaidd gyda\u2019r band ar eu fideos dros y ddwy flynedd ddiwethaf."}, {"text_idx": "#000009", "text": "\u201cYn syml, mae \u2018Sbwriel Gwyn\u2019 yn awdl i fod yn dod o gefn gwlad Gorllewin Cymru, delfrydol ar gyfer darganfod adfail carafan ar fferm a threulio diwrnod yno."}]